LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Olimpiskajam sporta centram**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Olimpiskais sporta centrs” (adrese – Elizabetes iela 49, Rīga, LV-1010, reģistrācijas numurs – 40003558463) 2010.gada 28.maija iesniegumu par nacionālās sporta bāzes statusa piešķiršanu sporta bāzei – Olimpiskajam sporta centram.

2. Pēc iesnieguma par nacionālās sporta bāzes statusa piešķiršanu Olimpiskajam sporta centramizskatīšanas Ministru kabinets konstatē:

2.1. Olimpiskais sporta centrs ir nekustamais īpašums (nekustamā īpašuma kadastra Nr. 0100 024 2098) – zemes vienība 40980m2 platībā (zemes vienības kadastra apzīmējums 0100 024 2098) – Grostonas ielā 6B, Rīgā, kas ierakstīts Rīgas pilsētas zemesgrāmatu nodalījumā Nr.100000066815 uz Rīgas pilsētas pašvaldības vārda un ar zemi saistīta būve (būves kadastra apzīmējums 0100 024 2098 001) – Grostonas ielā 6B, Rīgā, kas ierakstīta Rīgas pilsētas zemesgrāmatu nodalījumā Nr.100000152538 uz biedrības „Latvijas Olimpiskās komitejas” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Olimpiskajam sporta centram iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Olimpiskais sporta centrs” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 28.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Olimpiskā sporta centra atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē
(prot. Nr. 4 4.§, 4.2.20.apakšpunkts) ir sniegusi atzinumu, ka Olimpiskais sporta centrs atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Olimpiskajam sporta centram piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

08.12.2010 16:18

428

A.Mičule

67047928, anda.micule@izm.gov.lv